Star sistem
Sistem zvijezda () ili, jednostavno star sistem, je izraz koji opisuje poslovanje neke kinematografije ili filmske kompanije koja se temelji na proizvodnji filmova čiju glavnu atrakciju čini nastup jedne ili više filmskih zvijezda, i to u pravilu onih za studije vezanih dugoročnim ugovorima. Najčešće se koristi za američku kinematografiju, odnosno Hollywood u njegovom klasičnom periodu sredinom 20. vijeka, kada je njime dominiralo nekoliko velikih studija koji su tvorili tzv. studijski sistem. Za hollywoodski sistem zvijezda je bilo karakteristično da se za glavne ili najprestižnije uloge izvođači biraju na temelju fizičke privlačnosti i/li popularnosti umjesto glumačkog talenta, ali i kako su studiji to nastojali kompenzirati diskretnim plaćanjem lekcija iz glume, plesa, pravilnog izgovora i sl.; izvođači uključeni u sistem zvijezda su, pak, također morali kroz tzv. klauzule o moralu predati studijima dio kontrole nad vlastitim privatnim životima, odnosno studiji su običavali kroz podmićivanje svjedoka ili državnih službenika čuvati reputaciju svojih najvrijednijih zvijezda od "skandala". Sistem zvijezda je počeo nestajati zajedno sa klasičnim Hollywoodom 1950-ih, iako se dijelom očuvao i do današnjih dana. U svom "čistom" obliku se danas obično vezuje uz Bollywood.

Vidi još 
 Typecasting
Filmska terminologija